
KLIENDILEPINGU TSL_64917 LISA 2026

	Vedaja
	TS Laevad OÜ (registrikood 12678055)
Sadama 25/2, Tallinn 10111
Tel 618 1310, info@praamid.ee
Arvelduskonto EE732200221059948617


	Klient
	Rahandusministeerium (registrikood 70000272) 
Suur-Ameerika 1, Tallinn 10122
Tel 6803 100, kontaktisiku e-post tauno.viljat@fin.ee
Arve saatmise viis: e-arvena

	
	Lepingu sõlmimise kuupäev: digiallkirjastamise kuupäeval
Teenuse osutamise alguskuupäev: 01.10.2026
Leping kehtib kuni 30.09.2030


1 Lepingu sisu
1.1 Kliendileping reguleerib Vedaja ja Kliendi vahelisi arveldusi Teenuste eest tasumisel.
1.2 Teenuste kasutamise ja arvelduste detailinfo, Tüüptingimused ja Hinnakiri on kättesaadavad E-teeninduses aadressil www.praamid.ee.
2 Soodustused ja teenuste eest tasumine
2.1 Soodushind: ei
2.2 Teenuste eest tasumine toimub Vedaja esitatud arve alusel ja arvel näidatud kuupäevaks. Arve maksetähtaeg on 14 (neliteist) päeva alates arve väljastamise kuupäevast.
2.3 Vedaja koostab arve Teenuste osutamisele järgneva kalendrikuu 7. (seitsmendaks) kuupäevaks.
2.4 Arve on kättesaadav E-teeninduses ja edastatakse kliendile ka e-arvena
2.5 Arve tasumisel TS Laevad OÜ arvelduskontole EE732200221059948617 tuleb alati kasutada arvel näidatud viitenumbrit.
3 Põhikasutaja
3.1 Klient määrab endale ühe või mitu Põhikasutajat.
3.2 Põhikasutaja teeb endale eraisikuna E-teeninduses konto ning Kliendikonto loomisel antakse määratud Põhikasutajale õigus Kliendikontole lisada uusi põhikasutajaid, tavakasutajaid ja sõidukeid, neid muuta ja kustutada.
3.3 Klient vastutab Põhikasutajatele ja tavakasutajatele õiguste andmise ning nende õigustega seotud info ajakohasuse eest. Kõik kuritarvitused, mis leiavad aset ajal, mil kasutajate õiguste info on jäetud uuendamata, on Kliendi vastutusel.


(allkirjastatud digitaalselt)			(allkirjastatud digitaalselt)
	TS Laevad OÜ
	Rahandusministeerium


	
	


3.4 

KLIENDILEPINGU ÜLDTINGIMUSED
Mõisted
E-teenindus – veebilehel www.praamid.ee või mobiilirakenduses Praamid.ee asuv iseteeninduskeskkond, kus Klient saab osta, muuta ja tagastada pileteid ning jälgida arveid ja tehinguid.
Hinnakiri – parvlaevateenuste hinnakiri, mille on kinnitanud Eesti Vabariigi vastav ametiasutus ja/või Vedaja.
Kliendikonto – pärast Kliendilepingu sõlmimist Kliendile Vedaja juures avatav konto, mille kaudu Klient kasutab Teenuseid ja/või arveldab Vedajaga.
Kliendileping – Kliendi ja Vedaja vahel sõlmitud leping, mille alusel Klient tarbib Teenuseid. Lepingus on toodud Kliendi kontaktandmed, talle kehtivad Teenuste eest tasumise viisid ja tingimused ning kasutajate määramise kord.
Kliendilepingu üldtingimused – kliendilepingu lahutamatu osa, kus kirjeldatakse Teenuste ja soodustuste andmise korraldust, Teenuste eest tasumise viise ja Kliendilepingu kehtivusega seonduvat.
Klient – juriidiline isik, kellega Vedaja on sõlminud Kliendilepingu.
Lisateenus – põhiteenuseid täiendav või neile lisaväärtust andev teenus. Vedajal on õigus nõuda lisateenuse eest lisatasu.
Põhikasutaja – Kliendi töötaja või Kliendi määratud isik, kellel on õigus lisada Kliendikontole uusi Põhikasutajaid, tavakasutajaid ja sõidukeid ning neid muuta ja kustutada.
Teenused – piletite ja Lisateenuste müük ning Kliendi sõidukite ja reisijate ülevedu Vedaja parvlaevaliinidel kehtestatud tingimustel.
Tüüptingimused – Teenuste sisu ja osutamist reguleeriv dokument, mis on kättesaadav veebilehel www.praamid.ee.
Vedaja – TS Laevad OÜ.
Teenuste korraldus
Teenuste osutamist reguleerivad Vedaja kehtestatud Tüüptingimused ja korrad (vt www.praamid.ee).
Klient tasub kasutatud Teenuste eest vastavalt kehtivale Hinnakirjale.
Kliendilepingu sõlmimisel luuakse Kliendile E-teenindusse Kliendikonto. Kliendikontot saavad kasutada Kliendi määratud isikud, kes peavad end E-teeninduses registreerima ja saavad endale seejärel E-teeninduse kasutajatunnused.
E-teenindusse sisenemiseks tuleb minna veebilehele www.praamid.ee ja vajutada üleval paremas nurgas olevat nuppu “Logi sisse“.
Soodushinnaga pilet
Saare ja Hiiu maakondade juriidilised isikud saavad sõidukite ja reisijate üleveol kasutada soodushinda vastavalt kehtivale Hinnakirjale.
Soodushinna rakendumist reguleerivad Tüüptingimused ja kehtiv Hinnakiri.
Soodushinna kasutamiseks sõlmivad Klient ja Vedaja Kliendilepingu.
Sõiduki soodustuse kasutamiseks on Klient kohustatud E-teeninduses Kliendikontol sisestama sõiduki info ning Klient peab olema sõiduki omanik, vastutav kasutaja või kasutaja.
Sadamate kassades müüakse soodushinnaga sõidukipilet ainult juhul, kui sõiduk ja/või pileti ostja on Põhikasutaja või tavakasutajana registreeritud Kliendikontol ja kõik soodustuse saamise tingimused on täidetud.
E-teeninduses saab soodushinnaga pileti osta ainult sisselogitud keskkonnas.


Teenuste eest tasumine
Vedaja otsustab, milliseid Teenuste eest tasumise viise saab Klient kasutada. Kliendil on võimalik märkida oma eelistused taotluse esitamisel.
Kassas piletite eest tasumiseks Kliendi arvel peab pileti ostja Põhikasutajana või tavakasutajana ja/või kasutatav sõiduk olema registreeritud Kliendikontol. Sellisel juhul väljastab Vedaja Kliendile kassast pileti, mis on pääse laevale, mitte sularahadokument.
Kui Kliendil on õigus kasutada krediiti ja tasuda Teenuste eest arvega, määrab kasutatava krediidilimiidi suuruse Vedaja lähtuvalt Kliendi varasemast Teenuste kasutamise mahust, Kliendi maksekäitumisest Vedaja juures ja avalikes andmebaasides leiduvast infost. 
Vedajal on õigus ühepoolselt muuta Kliendile kehtivat krediidilimiiti, andes sellest Kliendile teada 15 (viisteist) päeva ette.
Kui Klient on teinud ettemakse, saab ta selle ulatuses osta pileteid nii E-teenindusest kui ka sadama kassast (vt ka punkti 4.2, mis reguleerib kassast piletite ostmist).
E-teeninduses kuvatakse Kliendile kõikide toimunud tehingute saldo.
Vedaja esitab Kliendile koondarve kõikide ühe kalendrikuu jooksul osutatud Teenuste kohta. Koondarvel kajastuvad vaid need tehingud, mis on tehtud Kliendikontol krediidi või ettemaksu arvelt (muude makseviisidega tehinguid koondarvel ei näidata).
Arvega maksmisel tasub Klient osutatud Teenuste eest tagantjärele Vedaja esitatud arve alusel ja arvel märgitud kuupäevaks.
Arve tuleb tasuda arvel näidatud kuupäevaks. Kui Klient ei tasu arvet õigeaegselt, on Vedajal ühepoolselt õigus Kliendi krediidilimiiti vähendada või võtta see maksmise võimalus Kliendilt ära.
Vedajal on õigus pärast võlgnevuse likvideerimist krediidilimiit uuesti avada.
Teistkordsel võlgnevuse tekkimisel on Vedajal õigus sulgeda krediidilimiit määramata tähtajaks ja ilma ette teatamata. Sellisel juhul saab Klient edaspidi Teenuseid tarbida, kasutades ettemaksu või tasudes Teenuste eest kohe nende ostmisel.
Klient on kohustatud iga tasumisega viivitatud päeva eest tasuma viivist 0,05% tasumisele kuuluvast summast.
Vedajal on õigus Kliendi suhtes tekkinud võlanõue loovutada või anda sissenõudmiseks üle kolmandale isikule. Sellisel juhul hüvitab Klient Vedajale võlanõude sissenõudmisega tekkinud kulud.
Lepingu kehtivus, muutmine ja lõpetamine
Kliendileping jõustub hiljemalt järgmisel päeval pärast selle allkirjastamist nii Kliendi kui ka Vedaja poolt.
Klient on kohustatud Vedajat teavitama lepinguga seotud andmete muutmisest või muudest asjaoludest, mis võivad Kliendilepingu täitmist takistada või teha selle võimatuks.
Vedajal on õigus ühepoolselt muuta Kliendilepingu üldtingimusi, andes sellest Kliendile E-teeninduses teada vähemalt 15 (viisteist) päeva ette.
Kliendilepingu lõpetamise soovist annab üks lepingupool teisele poolele teada hiljemalt 1 (üks) kuu ette.
Vedajal on õigus Kliendi võlgnevuse korral Kliendileping ilma ette teatamata kohe lõpetada või muuta selle tingimusi.
Muud tingimused
Kliendi ja Vedaja erimeelsused lahendatakse poolte kokkuleppel läbirääkimiste teel või Harju Maakohtus.
Kliendileping on koostatud elektrooniliselt ja allkirjastatud digitaalselt.

